मस्क बोले- नंबर एक्सचेंज किए बिना बात कर सकेंगे यूजर्स
Twitter To Allow Audio-Video Calls And Encrypted Messaging, says CEO Elon Musk, ट्विटर पर जल्द कर पाएंगे वीडियो-ऑडियो कॉल
सोशल मीडिया प्लेटफार्म ट्विटर पर यूजर्स जल्द ही बिना नंबर शेयर किए ऑडियो और वीडियो कॉल कर सकेंगे। कंपनी के CEO एलन मस्क ने इसके बारे में घोषणा की है। इसके साथ ही 11 मई (गुरुवार) से ऐप पर एन्क्रिप्टेड मैसेजिंग सर्विस भी शुरू हो जाएगी। इस सर्विस से 2 लोग आपस में कन्वर्सेशन कर पाएंगे और इस कन्वर्सेशन्स को कोई थर्ड पर्सन नहीं देख पाएगा।
मस्क ने ट्वीट करते हुए लिखा 'लेटेस्ट वर्जन ऐप में आप थ्रेड में किसी भी कमेंट का सीधे DM यानी डायरेक्ट मैसेज में जवाब दे सकते हैं और किसी भी Emojis का यूज करके भी प्रतिक्रिया दे सकेंगे।'
11 मई को रिलीज होगा 'Encrypted DM V1.0'
एलन मस्क ने बताया कि कल यानी 11 मई को 'Encrypted DM V1.0' रिलीज होगा। ये सर्विस काफी तेजी से ग्रो करेगी। उन्होंने अपने अंदाज में कहा कि 'मेरी कनपटी पर बंदूक भी लगी हो तो भी मैं आपका DM नहीं देख सकता।' इसके बाद डॉयरेक्ट मैसेज (DM) 2 लोगों के बीच सीमित रहेगा। इसे कोई और नहीं देख पाएगा, यहां तक कि खुद CEO एलन मस्क भी नहीं।
नंबर एक्सचेंज किए बिना कर सकेंगे वीडियो-ऑडियो कॉल
मस्क ने उसी ट्वीट के जरिए आगे कहा, 'जल्द ही आप अपने हैंडल से किसी से भी वीडियो और ऑडियो कॉल कर सकेंगे। इस फीचर के जरिए आप दुनिया में कहीं भी लोगों से अपना नंबर एक्सचेंज किए बिना बात कर सकेंगे। हालांकि, मस्क ने यह नहीं बताया कि वीडियो-ऑडियो कॉल एन्क्रिप्टेड होंगे या नहीं।
ट्विटर खरीदने के बाद मस्क के 4 बड़े फैसले...
1. CEO पराग अग्रवाल को निकाला था
एलन मस्क ने 27 अक्टूबर 2022 को 44 बिलियन डॉलर में ट्विटर खरीदा था। इसके बाद मस्क ने कंपनी के चार टॉप ऑफिशियल्स को निकाल दिया था। इनमें CEO पराग अग्रवाल, फाइनेंस चीफ नेड सेगल, लीगल एग्जीक्यूटिव्स विजया गड्डे और सीन एडगेट शामिल हैं। इसके बाद चीफ मार्केटिंग ऑफिसर लेस्ली बेरलैंड, चीफ कस्टमर ऑफिसर सारा पर्सनेट और ग्लोबल क्लाइंट सॉल्यूशंस के वाइस प्रेसिडेंट जीन-फिलिप महू को बाहर कर दिया गया था।
2. 50% से ज्यादा कर्मचारियों को निकाला
एलन मस्क ट्विटर के 7,500 एम्प्लॉइज में से 50% से ज्यादा कर्मचारियों को निकाल चुके हैं। इसके बाद उन्होंने बचे हुए एम्पलॉइज को कंपनी में बने रहने के लिए अल्टीमेटम देते हुए ईमेल किया था। एम्पलॉइज को भेजे एक ईमेल में मस्क ने लिखा था, कर्मचारियों को एक सफल ट्विटर 2.0 बनाने के लिए बहुत परिश्रमी होने की जरूरत होगी। साथ ही सफलता के लिए देर तक काम और उच्च क्षमता दिखानी होगी।
ईमेल में कहा गया था कि जो भी एम्पलॉइज कंपनी का हिस्सा बने रहना चाहते हैं वो ईमेल में दिए गए लिंक पर ‘हां’ में क्लिक करें। जिस किसी ने ऐसा नहीं किया, उसे निकाले जाने का तीन महीने का नोटिस मिलेगा। आप जो भी निर्णय लें, ट्विटर को सफल बनाने के आपके प्रयासों के लिए धन्यवाद। इस ईमेल के बाद काफी सारे एमप्लॉइज ने इस्तीफा दे दिया था।
3. ट्विटर पर ट्रम्प की वापसी करवाई थी
नवंबर 2022 में मस्क ने अमेरिका के पूर्व राष्ट्रपति डोनाल्ड ट्रंप का ट्विटर अकाउंट बहाल किया था। उन्होंने ट्विटर पर ट्रम्प की वापसी को लेकर एक पोल किया था। उन्होंने पूछा था, क्या प्रेसिडेंट ट्रंप का अकाउंट बहाल किया जाना चाहिए। हां या ना। 1.5 करोड़ से ज्यादा यूजर्स ने वोटिंग में हिस्सा लिया और 52% लोगों ने हां में जवाब दिया था।
4. ब्लू सब्सक्रिप्शन सर्विस
एलन मस्क ने ब्लू सब्सक्रिप्शन सर्विस को दुनियाभर में लॉन्च किया है। भारत में एंड्रॉयड और IOS वाले मोबाइल यूजर्स के लिए ब्लू सब्सक्रिप्शन सर्विस की कीमत 900 रुपए प्रति महीना है। वेब यूजर्स ब्लू सब्सक्रिप्शन सर्विस 650 रुपए महीने में ले सकते हैं। 27 अक्टूबर को ट्विटर खरीदने के पांच दिन बाद मंगलवार रात को एलन मस्क ने इसका ऐलान किया था।
यह भी पढ़ें... 
सालों से इनएक्टिव पड़े अकाउंट को बंद करेगा ट्विटर
सोशल मीडिया प्लेटफॉर्म ट्विटर उन अकाउंट को बंद करने जा रहा है, जिनमें कई सालों से कोई एक्टिविटी नहीं हुई है। कंपनी के CEO एलन मस्क ने सोमवार को इसकी जानकारी दी। उन्होंने कहा कि इससे कई यूजर्स के फॉलोअर काउंट में कमी आ सकती है। पूरी खबर पढ़ने के लिए यहां क्लिक करें...
अब ट्विटर पर आर्टिकल पढ़ने के लिए देने होंगे पैसे
एलन मस्क ने माइक्रो ब्लॉगिंग साइट ट्विटर पर शनिवार को बड़े बदलाव करने का ऐलान किया है। उन्होंने ट्वीट करते हुए बताया कि अब मीडिया पब्लिसर्स को अगले महीने से सोशल मीडिया प्लेटफॉर्म पर आर्टिकल पढ़ने के लिए यूजर्स से चार्ज लेने की अनुमित मिलेगी। पूरी खबर पढ़ने के लिए क्लिक करें...
25 साल पहले दिवालिया हो गए थे मस्क के पिता
टेस्ला के CEO एलन मस्क ने उनके अतीत को लेकर उठाए सवालों का जवाब दिया है। कई लोगों ने दावा किया था कि मस्क के पिता दक्षिण अफ्रीका में एक पन्ना खदान के मालिक थे। मस्क ने एक ट्वीट में लिखा कि इस बात का कोई सबूत नहीं है कि यह खदान कभी अस्तित्व में थी। मस्क ने ये भी बताया कि उनका बचपन कभी खुशहाल नहीं था। पूरी खबर पढ़ने के लिए यहां क्लिक करें...